 Wasiirka Diinta iyo Awqaafta Jamhuuriyadda Somaliland, Mudane Sheekh Khaliil Cabdilaahi Axmed, ayaa isaguna madaxweynaha u faah-faahiyey shaqooyinka ay qaranka u hayso wasaaraddu iyo hawlaha ay sida gaarka ah ugu taagan tahay, kuwaas oo ay ugu horrayso ilaalinta anshaxa suuban ee diinta Islaamka, waxana uu yidhi, Mudane Madaxweyne waxa ay wasaaraddani u xil-saaran tahay horumarinta Diinta Islaamka, xagga Barashada, ku-dhaqanka iyo ilaalinta anshaxa guud, si loo helo muwaadin daacad ah oo Allah ka cabsanaya oo hawlkar ah, islamarkaana gudanaya hawl-maalmeedkiisa, isaga oo Diinta iyo manhajka saxda ah ku dhaqmaya, haddii ay tahay caqiido, cibaado iyo mucaamalaadba. 